
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύστασης Ειδικού Λογαριασμού στην Εθνική Μετεω¬ 
ρολογική Υπηρεσία (ΕΜΥ), για την Αξιοποίηση των 


Εσόδων της καθώς και για την Χρηματοδότηση 
Προγραμμάτων, Έργων, Μελετών και λοιπών Δρα¬ 
στηριοτήτων της ΕΜΥ. 1 

Ορισμός Φορέα Κατασκευής για το Έργο του Ριζικού 
Εκσυγχρονισμού και της Επέκτασης των Εγκατα¬ 
στάσεων της Κεντρικής Αγοράς Κρέατος Αθηνών 
τουΟΚΑΑΑΕ. 2 


ΑΠΟΦΑΣΕΙ Σ 

Αριθ.Φ. 900/7/1563/Σ. 120 (1) 

Σύστασης Ειδικού Λογαριασμού στην Εθνική Μετεωρο¬ 
λογική Υπηρεσία (ΕΜΥ), για την Αξιοποίηση των Εσό¬ 
δων της καθώς και για την Χρηματοδότηση Προγραμ¬ 
μάτων, Έργων, Μελετών και λοιπών Δραστηριοτήτων 
της ΕΜΥ. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 2 του ΠΔ 250/1998 (ΦΕΚ 
187/6.8.98) «Πολιτική Διάθεσης Μετεωρολογικών Προϊό¬ 
ντων, Δεδομένων και Υπηρεσιών από την ΕΜΥ». 

β. Τις διατάξεις του Π.Δ. 721/1970 «Περί Οικονομικής 
Μερίμνης και Λογιστικού Εργασιών των Ενόπλων Δυνά¬ 
μεων». 

γ. Το Εγχειρίδιο Πολεμικής Αεροπορίας (Ε.Π.Α. Δ'- 
2/ΜΑΪΟΣ 1985) με θέμα «Οργάνωση Οικονομικών Υπηρε¬ 
σιών Π.Α.». 

δ. Τις διατάξεις του Ν. 2362/95 (ΦΕΚ 247 Α) «Περί Δη¬ 
μοσίου Λογιστικού, Ελέγχου των Δαπανών του Κράτους 
και άλλες Διατάξεις». 

ε. Τις διατάξεις του Ν. 2771/1999 (ΦΕΚ Α280) «Περί Ει¬ 
δικών Λογαριασμών και άλλες διατάξεις». 


στ. Τις διατάξεις του άρθρου 51 του Π.Δ. 161/97 «Περί 
Οργανισμού Κανονισμού της Εθνικής Μετεωρολογικής 
Υπηρεσίας (ΕΜΥ) του Υπουργείου Εθνικής Άμυνας» (ΦΕΚ 
142 Α). 

ζ. Τις διατάξεις του άρθρου 29Ατου Ν.1558/1985 (ΦΕΚ 
Α' 134) που προστέθηκε με το άρθρο 27 του Ν. 2081/1992 
(ΦΕΚ Α' 154), όπως αντικαταστάθηκε με το άρθρο 1 του Ν. 
2469/1997 (ΦΕΚ Α' 138). 

η. Την 29492/31.10.2001 Κοινή Απόφαση Πρωθυπουρ¬ 
γού και Υπουργού Εθνικής Άμυνας «Ανάθεση αρμοδιοτή¬ 
των Υπουργού Εθνικής Άμυνας στους Υφυπουργούς 
Εθνικής Άμυνας» (ΦΕΚ 1483 τ. Β'), όπως τροποποιήθηκε 
με την 705/28.2.2002 Κοινή Απόφαση Πρωθυπουργού και 
Υπουργού Εθνικής Άμυνας «Τροποποίηση της 29492/ 
31.10.2001 κοινής Απόφασης», Ανάθεση αρμοδιοτήτων 
Υπουργού Εθνικής Άμυνας στους Υφυπουργούς Εθνικής 
Άμυνας» (ΦΕΚ 258 τ. Β') και την 78145/31.7.2002 Κοινή 
Απόφαση Πρωθυπουργού και Υπουργού Εθνικής Άμυνας 
(ΦΕΚ Β 1000/1.8.2002). 

θ. Την 1100383/1330/Α006/31.10.2001 Κοινής Απόφα¬ 
σης του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών». 

ι. Το γεγονός ότι από τις διατάξεις της παρούσας από¬ 
φασης προκαλείται μείωση εσόδων του Κρατικού Προϋ¬ 
πολογισμού ύψους 100.000 ευρώ περίπου ετησίως, κα¬ 
θώς επίσης: 

ια. Το Επιχειρησιακό Σχέδιο «Ολυμπιακοί Αγώνες 2004 - 
Καιρός» που υπεγράφη από τον Υπουργό Εθνικής Άμυνας 
και την Πρόεδρο της Οργανωτικής Επιτροπής Ολυμπια¬ 
κών Αγώνων (ΟΕΟΑ) «ΑΘΗΝΑ 2004». 

ιβ. Το Ειδικό Επιχειρησιακό Σχέδιο που εκπόνησε η ΕΜΥ 
για την μετεωρολογική υποστήριξη των Ολυμπιακών 
Αγώνων (ΟΑτου 2004). 

ιγ. Την ανάγκη υλοποίησης όλων των προβλεπομένων 
Έργων που είναι απαραίτητα για την πλήρη Μετεωρολο¬ 
γική υποστήριξη των Ολυμπιακών Αγώνων. 

ιδ. Την Φ.802/Α.Δ2456/Σ.480/31.3.2003 εισήγηση του 
Διοικητή της Ε.Μ.Υ., αποφασίζουμε: 

Άρθρο 1 

Σύσταση και σκοπός του Ειδικού Λογαριασμού 

1. Συνιστάται στην Τράπεζα της Ελλάδος, στην ομάδα 

232, Ειδικός Λογαριασμός με τίτλο «Ειδικός Λογαρια¬ 
σμός της Εθνικής Μετεωρολογικής Υπηρεσίας» και ο 
οποίος θα αναφέρεται στο εξής ως «Ειδικός Λογαρια¬ 
σμός». 

2. Σκοπός του Λογαριασμού είναι η αξιοποίηση των εσό¬ 
δων της ΕΜΥ από την παροχή μετεωρολογικών δεδομέ¬ 
νων, προϊόντων και υπηρεσιών καθώς και η χρηματοδό¬ 
τηση προγραμμάτων, έργων, μελετών και λοιπών δρα¬ 
στηριοτήτων που εκτελούνται από την ΕΜΥ για τον 
εκσυγχρονισμό της. 

3. Επικουρικά και για περιορισμένο χρονικό διάστημα 
που συνδέεται ευθέως με την μετεωρολογική υποστήριξη 
των Ολυμπιακών Αγώνων 2004, ο εν λόγω Ειδικός Λογα¬ 
ριασμός μπορεί να χρησιμοποιηθεί για την απόδοση, από 
την Οργανωτική Επιτροπή Ολυμπιακών Αγώνων (ΟΕΟΑ) 
«ΑΘΗΝΑ 2004» στην ΕΜΥ, των ποσών που προβλέπονται 
στο Επιχειρησιακό Σχέδιο «Ολυμπιακοί Αγώνες 2004 - 
Καιρός», που έχει υπογράφει από το ΥΠΕΘΑ και ΟΕΟΑ 
2004, με σκοπό: 

α. Την κάλυψη των λειτουργικών δαπανών των Ολυ¬ 
μπιακών Μετεωρολογικών Γραφείων της ΕΜΥ. 

β. Την παραγωγή ειδικών ενημερωτικών εκδόσεων για 
τον καιρό και το κλίμα. 

γ. Την κάλυψη δαπανών για τις μετακινήσεις επιστημό¬ 
νων Μετεωρολόγων και Τεχνικών Μετεωρολογίας από το 
εξωτερικό και 

δ. Την κάλυψη του κόστους που προκαλείται από την 
καταβολή οικονομικών παροχών προς το προσωπικό, το 
οποίο θα εκπαιδεύσει προσωπικό της ΕΜΥ και της ΟΕΟΑ 
«ΑΘΗΝΑ 2004», θα συντονίσει το έργο των εμπλεκομένων 
φορέων, θα αναπτύξει το ειδικό λογισμικό που απαιτείται 
για την υποστήριξη των Ολυμπιακών Αγώνων 2004 και θα 
εργασθεί για την επιχειρησιακή λειτουργία του Ολυμπια¬ 
κού Μετεωρολογικού Κέντρου. 

Άρθρο 2 

Πόροι του Ειδικού Λογαριασμού της ΕΜΥ 

1. Ως πόροι του Ειδικού Λογαριασμού νοούνται: 

α. Τα έσοδα της ΕΜΥ απάτην παροχή μετεωρολογικών 
δεδομένων, προϊόντων και υπηρεσιών σε τρίτους έναντι 
αντιτίμου. 

β. Οι χρηματοδοτήσεις από φυσικά ή νομικά πρόσωπα, 
του δημοσίου ή ιδιωτικού φορέα, προγραμμάτων, έργων, 
μελετών και λοιπών δραστηριοτήτων που εκτελούνται 
από την ΕΜΥ. 

γ. Τα έσοδα της ΕΜΥ από εγκεκριμένες εμπορικές δρα¬ 
στηριότητες παροχής υπηρεσιών όπως π.χ. η παροχή με¬ 
τεωρολογικών πληροφοριών μέσω τηλεφωνικού δικτύου 
χρονοχρέωσης κλπ. 

δ. Τα έσοδα από την συμμετοχή της ΕΜΥ στην Ομάδα 
Οικονομικού Ενδιαφέροντος των Εθνικών Μετεωρολογι¬ 
κών Υπηρεσιών του Ευρωπαϊκού Οικονομικού Χώρου 
(ΕΟΟΜΕΤ). 

2. Σε ό,τι αφορά την χρησιμοποίηση του Ειδικού Λογα¬ 
ριασμού για την Μετεωρολογική υποστήριξη των Ολυ¬ 
μπιακών Αγώνων 2004, ως πόροι του λογαριασμού νοού¬ 
νται τα εγκεκριμένα ήδη ποσά που θα διαθέσει στην ΕΜΥ 
η ΟΕΟΑ 2004, σύμφωνα με τα διαλαμβανόμενα στο Επι¬ 
χειρησιακό Σχέδιο «Ολυμπιακοί Αγώνες 2004 - Καιρός». 


Άρθρο 3 

Όργανα Διοίκησης και Διαχείρισης 
του Ειδικού Λογαριασμού 

1. Η διοίκηση και η διαχείριση του Ειδικού Λογαριασμού 
πραγματοποιείται από τα Όργανά του, σύμφωνα με τις 
διαδικασίες που προβλέπονται στην παρούσα απόφαση 
και είναι ανεξάρτητη από τη διοίκηση και διαχείριση των 
Οικονομικών Υπηρεσιών της ΕΜΥ. 

2. Τα όργανα Διοίκησης και Διαχείρισης του Ειδικού Λο¬ 
γαριασμού είναι: 

α. Η Επιτροπή Διοίκησης του Ειδικού Λογαριασμού. 

β. Η Ταμειακή Επιτροπή του Ειδικού Λογαριασμού. 

γ. Το Γ ραφείο Γ ραμματείαςτου Ειδικού Λογαριασμού. 

3. Για την οικονομική και λογιστική παρακολούθηση των 
πόρων και δαπανών του Ειδικού Λογαριασμού, συστήνε- 
ται στα πλαίσια του Γ ραφείου Γ ραμματείας Διαχείριση 
Χρηματικού μετοντίτλο «Ειδική Κεντρική Διαχείριση Χρη¬ 
ματικού του Ειδικού Λογαριασμού της ΕΜΥ». 

Άρθρο 4 

Επιτροπή Διοίκησης του Ειδικού Λογαριασμού 

1. Η Επιτροπή Διοίκησης του Ειδικού Λογαριασμού που 
στο εξής θα αναφέρεται ως «Επιτροπή» αποτελείται από 
επτά (7) μέλη. Πρόεδρος ορίζεται ο Διοικητής της ΕΜΥ και 
μέλη της ο Υποδιοικητής της ΕΜΥ, ο οποίος θα αντικαθιστά 
τον Πρόεδρο σε περίπτωση απουσίας του, οι Διευθυντές 
των Διευθύνσεων Παροχής Υπηρεσιών (Ε) και Υποστήρι¬ 
ξης (ΣΤ) της ΕΜΥ, οι Διευθυντές των Διευθύνσεων Επιχει¬ 
ρησιακής Υποστήριξης-Μετεωρολογικών Παρατηρήσεων 
(Α) και Πρόγνωσης-Έρευνας (Β) ή Κλιματολογίας-Εφαρ- 
μογών (Γ) και Τηλεπικοινωνιών-Πληροφορικής (Δ) της 
ΕΜΥ, εκ περιτροπής, με ετήσια θητεία, που ως ημερομηνία 
έναρξης θα έχει την ημερομηνία της πρώτης συνεδρίασης 
της Επιτροπής και ένας εκπρόσωπος του ΓΕΑ/Δ3. 

2. Ειδικά γιατις περιπτώσεις που η Επιτροπή καλείται να 
αποφασίσει επί θεμάτων διαχείρισης των ποσών που θα 
διατεθούν στην ΕΜΥ από την ΟΕΟΑ 2004, τότε ο Διευθυ¬ 
ντής Ε και οι Διευθυντές με εκ περιτροπής θητεία, αντικα¬ 
θίστανται από τον Πρόεδρο της Ομάδας Διοίκησης Έρ¬ 
γου (ΟΔΕ) της Επιτροπής Μετεωρολογικής Υποστήριξης 
των Ολυμπιακών Αγώνων 2004 (ΕΜΥ-ΟΑ 2004) που συ¬ 
γκροτήθηκαν με απόφαση της Διοίκησης της ΕΜΥ, τον 
Αναπληρωτή Πρόεδρο της ΟΔΕ και της ΕΜΥ-ΟΑ 2004 και 
τον υπεύθυνο της ΟΔΕ επί οικονομικών θεμάτων. 

3. Η Επιτροπή συνεδριάζει με απόφαση του Προέδρου 
της ή ύστερα από εισήγηση του Προέδρου της ΟΔΕ προς 
τη Διοίκηση της ΕΜΥ για θέματα που αφορούν τις υπο¬ 
χρεώσεις της ΕΜΥ που απορρέουν από το Επιχειρησιακό 
Σχέδιο «Ολυμπιακοί Αγώνες 2004 - Καιρός» και βρίσκεται 
σε απαρτία όταν παρίστανται τουλάχιστον πέντε μέλη της 
από την προβλεπόμενη για κάθε περίπτωση σύνθεσή της. 
Οι αποφάσεις τη Επιτροπής λαμβάνονται με θετική ψήφο 
τουλάχιστον τεσσάρων μελών. 

4. Η Επιτροπή έχει τις παρακάτω αρμοδιότητες: 

α. Καθορίζειτις διαδικασίες, τουςτρόπους αξιολόγησης, 
επιλογής, χρηματοδότησης, παραλαβής των αποτελεσμά¬ 
των και πληρωμής των σχετικών δαπανών υλοποίησης 
προμηθειών εξοπλισμού, ερευνητικών προγραμμάτων, με¬ 
λετών ή άλλων δραστηριοτήτων για τον εκσυγχρονισμό 
της ΕΜΥ. 

β. Εγκρίνει, προτάσεις για χρηματοδότηση από τα έσο¬ 
δα του Λογαριασμού προμηθειών εξοπλισμού, ερευνητι¬ 
κών προγραμμάτων, μελετών ή άλλων δραστηριοτήτων 
για τον εκσυγχρονισμό της ΕΜΥ. 

γ. Καθορίζει τις διαδικασίες ελέγχου για την ορθή υλο¬ 
ποίηση των προμηθειών, ερευνητικών προγραμμάτων, 
μελετών κλπ δραστηριοτήτων καθώς και πληρωμής των 
σχετικών δαπανών. 

δ. Εγκρίνει τον ετήσιο οικονομικό προϋπολογισμό και 
απολογισμό κίνησης του Ειδικού Λογαριασμού και παρέ¬ 
χει κάθε αναγκαία ενημέρωση προς την Ιεραρχία του 
Υπουργείου Εθνικής Άμυνας, το Υπουργείο Οικονομικών, 
την ΟΕΟΑ «ΑΘΗΝΑ 2004» και άλλους αρμόδιους Φορείς 
με εκθέσεις ή ειδικές εκδόσεις. 

ε. Αναθέτει μελέτες με αμοιβή, για εξυπηρέτηση των 
σκοπών του Ειδικού Λογαριασμού στα ΑΕΙ ή ΤΕΙ ή σε τρί¬ 
τους, μετά από τεκμηρίωση της σκοπιμότητας και με τις 
διαδικασίες που έχουν καθορισθείτην παράγραφο 4ατου 
παρόντος άρθρου. 

στ. Μεριμνά για την βελτίωση των εσόδων του Ειδικού 
Λογαριασμού και ενεργεί κάθε πράξη που κρίνει απαραί¬ 
τητη για την εξασφάλιση χρηματικών πόρων. 

ζ. Εποπτεύει το έργο της Γραμματείας του Ειδικού Λο¬ 
γαριασμού. 

5. Σε ό,τι αφορά τη διαχείριση των πόρων του Ειδικού 
Λογαριασμού από την ΟΕΟΑ 2004, η ιεράρχηση των σχε¬ 
τικών δαπανών γίνεται από την Επιτροπή μετά από εισή¬ 
γηση της ΟΔΕ. 

Άρθρο 5 

Ταμειακή Επιτροπή του Ειδικού Λογαριασμού 

1. Η Ταμειακή Επιτροπή του Ειδικού Λογαριασμού της 
ΕΜΥ αποτελείται από τον Διοικητή της ΕΜΥ, τον Προϊ¬ 
στάμενο του Γ ραφείου Γ ραμματείας του Ειδικού Λογα¬ 
ριασμού και τον Υπόλογο Κεντρικό Διαχειριστή Χρηματι¬ 
κού του Ειδικού Λογαριασμού. 

2. Η Ταμειακή Επιτροπή επιβλέπει την υλοποίηση των 
αποφάσεων της Επιτροπής Διοίκησης του Ειδικού Λογα¬ 
ριασμού, την ορθή διαχειριστική και λογιστική παρακο¬ 
λούθηση των πόρων και δαπανών του Ειδικού Λογαρια¬ 
σμού και υπογράφει τα παραστατικά δαπανών και τις επι¬ 
ταγές που εκδίδονται σε βάρος των πιστώσεων του 
Ειδικού Λογαριασμού. 

Άρθρο 6 

Γ ραφείο Γ ραμματείας του Ειδικού Λογαριασμού 

1. Το Γ ραφείο Γ ραμματείας του Ειδικού Λογαριασμού 
αποτελείται από τον Προϊστάμενο του Γ ραφείου Γ ραμμα¬ 
τείας του Ειδικού Λογαριασμού, τον Υπόλογο Ειδικό Κε¬ 
ντρικό Διαχειριστή Χρηματικού, τους Μερικούς Διαχειρι¬ 
στές και το λοιπό Διοικητικό προσωπικό. 

2. Ο Προϊστάμενος του Γραφείου Γραμματείας του Ει¬ 
δικού Λογαριασμού και ο Υπόλογος Ειδικός Κεντρικός 
Διαχειριστής Χρηματικού είναι έμπειροι αξιωματικοί ειδι¬ 
κότητας Οικονομικού και ορίζονται με διαταγή του ΓΕΑ. 
Τ ο λοιπό προσωπικό του Γ ραφείου Γ ραμματείας ορίζεται 
με διαταγή του Διοικητή της ΕΜΥ. 

3. Το Γραφείο Γραμματείας του Ειδικού Λογαριασμού 
έχει τις παρακάτω αρμοδιότητες: 

α. Οργανώνει και παρακολουθεί τη λογιστική και διαχει¬ 
ριστική κίνηση του Ειδικού Λογαριασμού, μεριμνά για την 


είσπραξη των εσόδων και προβαίνει στην πληρωμή των 
σχετικών δαπανών, κατόπιν απόφασης της Επιτροπής και 
μετά από σχετικό έλεγχο των δικαιολογητικών όπως 
προσδιορίζονται από τα επόμενα άρθρα. 

β. Καταρτίζει και υποβάλλει για έγκριση στην Επιτροπή 
ετήσιο προϋπολογισμό και οικονομικό απολογισμό κίνη¬ 
σης του Ειδικού Λογαριασμού. 

γ. Εισηγείται στην Επιτροπή τη λήψη μέτρων για την 
έγκαιρη εκταμίευση των πόρων του Λογαριασμού από τις 
πηγές χρηματοδότησης καθώς και από την ΟΕΟΑ «ΑΘΗ¬ 
ΝΑ 2004». 

δ. Παρακολουθεί την εκτέλεση των προμηθειών, ερευ¬ 
νητικών προγραμμάτων, μελετών κλπ δραστηριοτήτων 
που χρηματοδοτούνται από τον Ειδικό Λογαριασμό κα¬ 
θώς και την οικονομική διαχείρισή τους. 

ε. Παρέχει γραμματειακή υποστήριξη στην Επιτροπή. 

Άρθρο 7 

Λειτουργία του Ειδικού Λογαριασμού 

1. Οι πόροι του άρθρου 2 της παρούσας απόφασης, κα¬ 
τατίθενται στον συνιστώμενο λογαριασμό στην Τράπεζα 
της Ελλάδος και αποτελούν τα έσοδα του Ειδικού Λογα¬ 
ριασμού. 

2. Η κίνηση του Ειδικού Λογαριασμού, ο έλεγχος και οι 
εντολές πληρωμής σε βάρος του Ειδικού Λογαριασμού 
και υπέρ των δικαιούχων ενεργούνται από το Γ ραφείο 
Γ ραμματείας του Ειδικού Λογαριασμού κατόπιν απόφα- 
σηςτης Επιτροπής Διοίκησης, χωρίς καμία αναφοράή πε¬ 
ριορισμό από τις διατάξεις που διέπουν τη διάθεση, κα¬ 
τανομή και ανάλωση των πιστώσεων του Υπουργείου 
Εθνικής Άμυνας. 

3. Μετά από εισήγηση του υπεύθυνου του χρηματοδο¬ 
τούμενου ερευνητικού προγράμματος ή μελέτης, η οποία 
συνυπογράφεται από τον κατά νόμο εκπρόσωπο του φο¬ 
ρέα (Διοικητή ή Διευθυντή του Φορέα ή της Υπηρεσίας 
υλοποίησης), η Επιτροπή εγκρίνει την πραγματοποίηση 
των πληρωμών, προς τον Π ρόίστάμενο του Γ ραφείου της 
Γ ραμματείας του Ειδικού Λογαριασμού. 

4. Οι πληρωμές ποσών από τον Ειδικό Λογαριασμό και 
οι καταβολές αυτών στους δικαιούχους ενεργούνται από 
τον Υπόλογο Κεντρικό Διαχειριστή Χρηματικού με την έκ¬ 
δοση επιταγών ή με μετρητά. 

5. Για τον έλεγχο της κίνησης του Ειδικού Λογαριασμού 
τηρούνται, με μέριμνα του Υπόλογου Διαχειριστή, τα 
απαιτούμενα λογιστικά βιβλία σύμφωνα με το «Εγχειρίδιο 
Πολεμικής Αεροπορίας Δ-2/1985» όπως Ημερολόγιο Τα¬ 
μείου, Βοηθητικό Βιβλίο (Καθολικό), Διπλότυπες Αποδεί¬ 
ξεις, κλπ. 

6. Τα σχετικά θέματα με τις δαπάνες των δραστηριοτή- 
τωντου άρθρου 13της παρούσας, που διενεργούνται στα 
πλαίσια υλοποίησης του Επιχειρησιακού Σχεδίου «Ολυ¬ 
μπιακοί Αγώνες 2004 - Καιρός» και καλύπτονται από πι¬ 
στώσεις ΟΕΟΑ «Αθήνα 2004» μέσω του Ειδικού Λογαρια¬ 
σμού καθώς και ο τρόπος υλοποίησής τους, ρυθμίζονται 
με πράξη του Διοικητή της Ε.Μ.Υ. που εγκρίνεται από τον 
Υπουργό Εθνικής Άμυνας. 

Άρθρο 8 

Δραστηριότητες των οποίων οι δαπάνες καλύπτονται 
από τον Ειδικό Λογαριασμό. 

Οι διάφορες δραστηριότητες των οποίων οι δαπάνες κα- 

λύπτονται από τον Λογαριασμό, εφόσον προβλέπονται σε 
κάθε εγκεκριμένο πρόγραμμα ή μελέτη, είναι οι ακόλουθες: 

1. Απασχόληση προσωπικού. 

Αμοιβή για το προσωπικό, στρατιωτικό και πολιτικό, της 
ΕΜΥ ή Φορέων και Υπηρεσιών του ΥΠΕΘΑ, που μετέχει 
εκτός ωραρίου υπηρεσίας στην εκτέλεση ερευνητικού 
προγράμματος ή μελέτης, εφόσον η σχετική πρόβλεψη 
και το ποσό που θα διατεθεί περιλαμβάνεται στην εγκε¬ 
κριμένη πρόταση για την εκτέλεση του εν λόγω προγράμ¬ 
ματος ή της μελέτης. 

2. Μετακινήσεις προσωπικού στο εσωτερικό και εξωτε¬ 
ρικό. 

α) Οι μετακινήσεις των μελών της ομάδας εκτέλεσης 
προγράμματος ή μελέτης, στο εσωτερικό ή το εξωτερικό, 
που είναι απαραίτητες για την εκτέλεσή τους, πραγματο¬ 
ποιούνται εφόσον το ποσό που θα διατεθεί περιλαμβάνε¬ 
ται στην εγκεκριμένη πρόταση για την εκτέλεση του εν λό¬ 
γω προγράμματος ή της μελέτης. Στους μετακινούμενους 
καταβάλλονται σε βάρος του εγκεκριμένου προϋπολογι¬ 
σμού του προγράμματος ή της μελέτης οι δαπάνες ταξιδι¬ 
ού, διανυκτέρευσης και η ημερήσια εκτός έδρας αποζη¬ 
μίωση, όπως καθορίζονται απότηνεκάστοτε ισχύουσα νο¬ 
μοθεσία. 

β) Τα έξοδα μετακίνησης στο εξωτερικό, χορηγούνται 
στους δικαιούχους με μέριμνα του Υπόλογου Διαχειριστή 
Χρηματικού του Ειδικού Λογαριασμού ύστερα από έγκρι¬ 
ση του Προϊσταμένου της Γραμματείας του Λογαρια¬ 
σμού. 

3. Προμήθεια υλικών, εκτέλεση εργασιών και παροχή 
υπηρεσιών. 

α) Η προμήθεια κάθε είδους υλικών, η εκτέλεση εργα¬ 
σιών οποιουδήποτε είδους και η παροχή υπηρεσιών, που 
είναι αναγκαίες για την εκτέλεση των προγραμμάτων ή 
μελετών, όπως αυτές προβλέπονται στον εγκεκριμένο 
από την Επιτροπή προϋπολογισμό πραγματοποιούνται 
με μέριμνα και ευθύνη του Προϊσταμένου της Γραμματεί- 
ας του Λογαριασμού, ύστερα από έγκριση της Επιτροπή 
Διοίκησης. Υπεύθυνος για την έκδοση της σχετικής εντο¬ 
λής είναι ο εκάστοτε ορισμένος υπεύθυνος του προγράμ¬ 
ματος ή της μελέτης, ο οποίος χρεώνεται και τα μη ανα¬ 
λώσιμα υλικά. 

β) Προμήθεια υλικών, εκτέλεση έργων και παροχή υπη¬ 
ρεσιών δαπάνης μέχρι ΕΥΡΩ 10.000,00 η κάθε μία, γίνο¬ 
νται απευθείας, χωρίς διαγωνισμό ή λήψη προσφορών, 
ύστερα από εκτίμηση των τιμών που προσφέρει η αγορά. 

γ) Προμήθεια υλικών, εκτέλεση έργων και παροχή υπη¬ 
ρεσιών δαπάνης ποσού από ΕΥΡΩ 10.000,00 μέχρι ΕΥΡΩ 
30.000,00 η κάθε μία, γίνονται με πρόχειρο μειοδοτικό 
διαγωνισμό και με πλήρη αιτιολόγηση της επιλογής, η 
οποία κοινοποιείται στην Επιτροπή. 

δ) Προμήθεια υλικών, εκτέλεση έργων και παροχή υπη¬ 
ρεσιών δαπάνης ποσού άνω των ΕΥΡΩ 30.000,00 η κάθε 
μια γίνεται με Δημόσιο διαγωνισμό. 

ε) Μισθώσεις μεταφορικών μέσων και εξοπλισμού που 
είναι αναγκαίες για την εκτέλεση των χρηματοδοτούμε¬ 
νων έργων, όπως αυτές καθορίζονται στις εγκριτικές 
απόφαση των αρμοδίων οργάνων μέσα στα πλαίσια του 
εγκεκριμένου προϋπολογισμού του έργου, πραγματο¬ 
ποιούνται με τη διαδικασία που περιγράφεται στις υπο- 
παραγράφους 3 α-δ του παρόντος άρθρου. 


στ) Κατά τα λοιπά εφαρμόζονται οι σχετικές διατάξεις 
που ισχύουν κάθε φορά για τις Ένοπλες Δυνάμεις. 

4. Διοργάνωση επιστημονικών συνεδρίων ή ημερίδων. 
Πραγματοποιούνται μετά από έγκριση της Επιτροπής, 
σύμφωνα με την ισχύουσα νομοθεσία και κατόπιν εισήγη¬ 
σης της αρμόδιας κατά περίπτωση για το επιστημονικό 
αντικείμενο που καλύπτουν Διεύθυνσης της ΕΜΥ. Η 
έγκριση της Επιτροπής περιλαμβάνει και το ποσό που θα 
διατεθεί για τη συγκεκριμένη διοργάνωση. 

Άρθρο 9 

Κρατήσεις Φορολογικές και Ασφαλιστικές Κρατήσεις 
ή Εισφορές 

1. Οι πληρωμές που πραγματοποιούνται από τον Ειδικό 
Λογαριασμό υπόκεινται στις νόμιμες κατά περίπτωση 
κρατήσεις υπέρ τρίτων. 

2. Οι φορολογικές και ασφαλιστικές κρατήσεις ή εισφο¬ 
ρές επί των εσόδων και πληρωμών του Ειδικού Λογαρια¬ 
σμού ρυθμίζονται με βάση τη γενική νομοθεσία και τις 
Εγκυκλίους του Υπουργείου Οικονομικών. 

Άρθρο 10 

Διαδικασία προσδιορισμού οικονομικών αποτελεσμάτων 

1. Το οικονομικό έτος ταυτίζεται με το ημερολογιακό 
έτος. 

2. Τα τυχόν θετικά χρηματικά υπόλοιπα έργου στο τέ¬ 
λος κάθε οικονομικού έτους παραμένουν στον Ειδικό Λο¬ 
γαριασμό και μεταφέρονται στο επόμενο οικονομικό έτος 
για τη συνέχιση της χρηματοδότησης εγκεκριμένων έρ¬ 
γων, προγραμμάτων και υπηρεσιών. 

3. Η οριστική εκκαθάριση των δαπανών που αφορούν 
τους ΟΑ 2004 θα πραγματοποιηθείτο αργότερο μέχριτην 
30η Ιουνίου 2005. Τυχόν θετικό υπόλοιπο θα διατεθεί 
στον Κρατικό Προϋπολογισμό. 

Άρθρο 11 

Λογιστική - Οικονομική Οργάνωση 

1. Για την παρακολούθηση της κίνησης του Ειδικού Λο¬ 
γαριασμού και την ευχερή εξακρίβωση του υφιστάμενου 
υπολοίπου του, τηρούνται από το Γ ραφείο Γ ραμματείας 
του Ειδικού Λογαριασμού τα οριζόμενα από τη διάταξη 
της παραγράφου 5 του άρθρου 7 της παρούσας. Η Επι¬ 
τροπή, εφόσον το κρίνει σκόπιμο, μπορεί να καθιερώσει 
επιπλέον διαδικασίες παρακολούθηση της κίνησης του 
Ειδικού Λογαριασμού. 

2. Οι ασφαλιστικές και φορολογικές εισφορές επί των 
καταβαλλομένων ποσών παρακρατούνται από την Ειδική 
Κεντρική Διαχείριση Χρηματικού του Ειδικού Λογαρια¬ 
σμού και αποδίδονται στο Ελληνικό Δημόσιο, κατά τις 
ισχύουσες διατάξεις. 

3. Η αλληλογραφία που αφορά τον Ειδικό Λογαριασμό 
καταχωρείται σε βιβλίο πρωτοκόλλου του Γραφείου 
Γραμματείας του Λογαριασμού, στο αρχείο της οποίας 
φυλάσσονται τα σχέδια των σχετικών αποφάσεων και λοι¬ 
πών εγγράφων, τίθενται δε στη διάθεση κάθε αρμόδιου 
ελεγκτικού οργάνου. 

Άρθρο 12 

Απόδοση Λογαριασμού - Οικονομικός έλεγχος - 
Ευθύνες οργάνων 

1. Ο Υπόλογος Κεντρικός Διαχειριστής Χρηματικού του 

Γραφείου Γραμματείας του Ειδικού Λογαριασμού αποδί¬ 
δει λογαριασμό της διαχείρισής του, για το σύνολο των 
δαπανών σε βάρος των κονδυλίων του Ειδικού Λογαρια¬ 
σμού, στο ΕΛΔΑ Αθηνών, το οποίο διενεργεί και τον έλεγ¬ 
χο των δαπανών. 

2. Η διαχείριση, η διάθεση και η λογιστική παρακολού¬ 
θηση των κονδυλίων του Ειδικού Λογαριασμού υπόκει- 
νται σε οικονομικό έλεγχο και οικονομική επιθεώρηση 
σύμφωνα με τις διατάξεις του άρθρου 87 του ΝΔ 721/70, 
από τα αρμόδια όργανα Οικονομικού Ελέγχου του ΓΕΑ 
και του Ελεγκτικού Συνεδρίου, καθώς και σε οικονομικό 
έλεγχο σύμφωνα με τις διατάξεις του Ν. 2771/1999. 

3. Με μέριμνα της Επιτροπής διοίκησης του Λογαρια¬ 
σμού συντάσσεται κάθε έτος Προϋπολογισμός και Απο¬ 
λογισμός, οι οποίοι συνυποβάλλονται προς έλεγχο και 
αξιολόγηση στο Υπουργείο Οικονομικών (Γενικό Λογι¬ 
στήριο του Κράτους) μαζί με τον προϋπολογισμό της 
Ε. Μ. Υ. Η μη έγκαιρη υποβολή τους εντός των προθεσμιών 
που θέτει το Γ ενικό Λογιστήριο του Κράτους αναστέλλει 
αυτομάτως τη λειτουργία του Λογαριασμού. 

4. Τα όργανα που διαχειρίζονται κονδύλια του Ειδικού 
Λογαριασμού υπέχουν τις αναφερόμενες στο άρθρο 72 
του ΝΔ 721/70 ευθύνες. 

5. Ο καταλογισμός ευθυνών σε βάρος των υπολόγων 
διαχείρισης κονδυλίων του Ειδικού Λογαριασμού πραγ¬ 
ματοποιείται σύμφωνα με τις διατάξεις του άρθρου 101 
του ΝΔ 721/70. 

Άρθρο 13 

Δραστηριότητες που προβλέπονται στο Επιχειρησιακό 
Σχέδιο «Ολυμπιακοί Αγώνες 2004 - Καιρός» 
και των οποίων οι δαπάνες καλύπτονται 
από χρηματοδότηση ΟΕΟΑ «Αθήνα 2004» 

1. Οι παρακάτω δαπάνες πραγματοποιούνται μετά από 
εισήγηση της Ομάδας Διοίκησης Έργου (ΟΔΕ) της Επι¬ 
τροπής Μετεωρολογικής Υποστήριξης των Ολυμπιακών 
Αγώνων 2004 (ΕΜΥ-ΟΑ 2004) της ΕΜΥ προς την Επιτρο¬ 
πή Διοίκησης του Ειδικού Λογαριασμού και την έκδοση 
από την Επιτροπή σχετικής εγκριτικής απόφασης: 

α. Προμήθεια υλικών, εκτέλεση εργασιών, παροχή υπη¬ 
ρεσιών. Η προμήθεια κάθε είδους υλικών, η εκτέλεση ερ¬ 
γασιών οποιουδήποτε είδους και η παροχή υπηρεσιών 
που είναι αναγκαίες για την εκτέλεση των έργων που χρη¬ 
ματοδοτούνται από την ΟΕΟΑ «ΑΘΗΝΑ 2004» και που 
αναφέρονται στη παράγραφο 1.3 της παρούσας Υπουρ¬ 
γικής Απόφασης, 

β. Μετακινήσεις-έξοδα φιλοξενίας επιστημόνων και τε¬ 
χνικών από το Εξωτερικό. Οι μετακινήσεις, τα έξοδα φι¬ 
λοξενίας και κάθε άλλη συναφής δαπάνη επιστημονικού 
και τεχνικού προσωπικού που θαεπισκεφθείτην ΕΜΥ από 
το εσωτερικό ή εξωτερικό για να υποστηρίξουν την ΕΜΥ 
στην εγκατάσταση και λειτουργία του νέου εξοπλισμού 
και την εκπαίδευση του προσωπικού της καθώς και οι 
αντίστοιχες δαπάνες των επισκεπτών επιστημόνων από 
την Μετεωρολογική Υπηρεσία της Κίνας που διοργανώνει 
τους ΟΑ 2008 και η φιλοξενία τους αποτελεί υποχρέωση 
της ΕΜΥ στα πλαίσια της πρακτικής που εφαρμόζεται από 
τις Μετεωρολογικές Υπηρεσίες των χωρών που διοργα- 
νώνουν Ολυμπιακούς Αγώνες. 

γ. Οικονομικές παροχές προς το προσωπικό. Οι οικονο¬ 
μικές παροχές από την ΟΕΟΑ «ΑΟΗΝΑ 2004» προς το 


προσωπικό της ΕΜΥ που θα εφαρμόσει το Επιχειρησιακό 
Σχέδιο «Ολυμπιακοί Αγώνες 2004 - Καιρός». Οι εν λόγω οι¬ 
κονομικές παροχές θα καταβληθούν με τη διαδικασία που 
περιγράφεται αναλυτικά στην παράγραφο 2 παρακάτω. 

2. Η κατανομή των παραπάνω δαπανών και η διαδικασία 
καταβολής των οικονομικών παροχών στο προσωπικό κα¬ 
θορίζεται με την πράξη του Διοικητή της Ε.Μ.Υ. που εγκρί- 
νεται από τον Υπουργό Εθνικής Άμυνας, που προβλέπε- 
ται στο άρθρο 7 παρ.6. 

Άρθρο 14 

Καταργούμενες Διατάξεις 

1. Μετά την έναρξη εφαρμογής της παρούσας καταρ- 
γούνται οι διατάξεις της Φ460/330 ΚΥΑ Αναπλ. Εθνικής 
Άμυνας και Οικονομικών (ΦΕΚ 42/01.02.1991 τεύχος δεύ¬ 
τερο) που καθορίζουν την καταβολή από τους ενδιαφε¬ 
ρομένους παράβολου στο Δημόσιο Ταμείο για την χορή¬ 
γηση πιστοποιητικών καιρικών συνθηκών, κλιματολογι- 
κών στοιχείων, χαρτών, δημοσιευμάτων, ρύθμιση, 
επισκευή και έλεγχο μετεωρολογικών οργάνων και γενικά 
για κάθε παροχή μετεωρολογικής εξυπηρέτησης απάτην 
ΕΜΥ. 

2. Σύμφωνα με το άρθρο 2 της παρούσας, το αντίτιμο 
των ανωτέρω υπηρεσιών αποτελεί έσοδο του Ειδικού Λο¬ 
γαριασμού της ΕΜΥ και θα εισπράττεται από την Ειδική 
Κεντρική Διαχείριση Χρηματικού του Ειδικού Λογαρια¬ 
σμού. 

Άρθρο 15 
Τελική Διάταξη 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μάίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Γ. ΦΛΩΡΙΔΗΣ Λ. ΛΩΤΙΔΗΣ 

-♦- 

Αριθ. Α2-1115 (2) 

Ορισμός Φορέα Κατασκευής για το Έργο του Ριζικού Εκ¬ 
συγχρονισμού και της Επέκτασης των Εγκαταστάσε¬ 
ων της Κεντρικής Αγοράς Κρέατος Αθηνών του ΟΚΑΑ 
ΑΕ. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις 

1. Του άρθρου 7 του Ν. 2414/1996 «Εκσυγχρονισμός 
των Δημοσίων Επιχειρήσεων και Οργανισμών και άλλες 
διατάξεις» ΦΕΚ 135/Α/1996). 

2. Του Π.Δ. 397/88 (ΦΕΚ 185/Α/88) «Οργανισμός του 
Υπουργείου Εμπορίου», όπως τροποποιήθηκε και ισχύει. 

3. Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/96). 

4. Την 485/31.10.2001 κοινή απόφαση του Πρωθυπουρ¬ 
γού και του Υπουργού Ανάπτυξης «Περί ανάθεσης αρμο¬ 
διοτήτων στους Υφυπουργούς Ανάπτυξης». 

5. Του Π.Δ. 406/98 «Μετατροπή του Οργανισμού Κε¬ 
ντρικής Αγοράς Αθηνών από Ν.Π.Δ.Δ. σε Ανώνυμη Εται¬ 
ρεία και έγκριση του καταστατικού της» (ΦΕΚ 286/Α/98). 

6. Του Ν. 1418/84, άρθρα 3 και 6 (ΦΕΚ 23Α/29.2.84), 
όπωςτροποποιήθηκε και συμπληρώθηκε με τους Νόμους 
2229/94 και 2940/01. 

7. Την 37/30.4.2003 απόφαση του Διοικητικού Συμβου¬ 
λίου του ΟΚΑΑΑ,Ε. 

8. Του Ν. 1558 /85 (ΦΕΚ 137/Α/85 «Κυβέρνηση και Κυ¬ 
βερνητικά Όργανα», όπως ισχύει. 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού αλλά το έργο θα καλυφθεί από ιδίους πόρους του 
ΟΚΑΑΑ,Ε από πιστώσεις του εγκεκριμένου προϋπολογι¬ 
σμού του τρέχοντος έτους και από χρηματοδότηση του 
Γ’Κοινοτικού πλαισίου Στήριξης, σύμφωνα με το εγκεκρι¬ 
μένο Τεχνικό Δελτίο Έργου με ΚΩΔΙΚΟ ΕΡΓΟΥ ΟΠΣ ΕΡ- 
ΓΟΡΑΜΑ 71476, αποφασίζουμε: 


Την εκχώρηση των αρμοδιοτήτων για το Έργο του Ριζι¬ 
κού Εκσυγχρονισμού και της Επέκτασης των Εγκαταστά¬ 
σεων της Κεντρικής Αγοράς Κρέατος Αθηνών, στην Νο¬ 
μαρχία Πειραιώς, ως Φορέα Κατασκευής του Έργου. 

Η Νομαρχία Πειραιώς θα έχει την ευθύνη παραγωγής 
καθώς και την παρακολούθηση, τον έλεγχο και την διοί¬ 
κηση της κατασκευής του έργου. Η Νομαρχία Πειραιώς 
θα ενεργεί ό,τι απαιτείται για την καλή και έγκαιρη εκτέ¬ 
λεση του έργου. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαΐου 2003 

Ο ΥΦΥΠΟΥΡΓΟΣ 

X. ΘΕΟΔΩΡΟΥ 






9042 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * * ΑΘΗΝΑ 104 32 *ΤΕΙΕΧ 223211 ΥΡΕΤ <3Π * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΐίρ: νννννν.βί. 9 γ - Θ-Ι7ΐ3ί1: ννθόιπΗδΙθΓ @ θΐ.ςιτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 

Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 

Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 (2310) 423 956 ΛΑΡΙΣΑ - Διοικητήριο (2410) 597449 

ΠΕΙΡΑΙΑΣ - Ευριπίδου 63 (210) 413 5228 ΚΕΡΚΥΡΑ - Σαμαρά 13 (26610) 89 157 

ΠΑΤΡΑ - Κορίνθου 327 (2610) 638 109 (26610) 89 105 

(2610) 638 110 ΗΡΑΚΛΕΙΟ - Πλ. Ελευθερίας 1 (2810) 396 409 

ΙΩΑΝΝΙΝΑ -Διοικητήριο (26510) 87215 ΛΕΣΒΟΣ - Αγ. Ειρήνης 10 (22510) 37 181 

ΚΟΜΟΤΗΝΗ -Δημοκρατίας 1 (25310) 22 858 (22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ΕΙΙΒΟ 

Α.Ε.&Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυΐΌ ανά τεμάχιο, 
ύστερα από σχετική παραγγελία. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

2531 

Κ.Α.Ε. ΤΑΠΕΤ 

3512 

Κ.Α.Ε. Προϋπολογισμού 
2531 

Κ.Α.Ε. ΤΑΠΕΤ 

3512 


ΘΙΙΓΟ 

θυΐΌ 

θυιΌ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓηβΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 






Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































